"Täna sündis meie perre neljanda lapsena poeg, kellest on õele ja vendadele, vanematele ning vanavanematele väga palju rõõmu. Täname kõiki heade soovide ja lahkete sõnade eest!" kirjutas Ratas Facebookis.

Lapse sünni tõttu ei jõudnud Ratas ka neljapäevasele valitsuse istungile, kuna oli sünnitusel abikaasale toeks. Pärastlõunasel kabinetinõupidamisel ta siiski osales.

Riigihalduse minister Janek Mäggi teatas sotsiaalmeedias, et Ratas oli humoorikalt öelnud: "Minul oli päris raske, kuid abikaasa toetas kõvasti!"

Rataste peres kasvas seni üks tüdruk ja kaks poissi. Vastne ilmakodanik on poisslaps.